Elxan Həsənov (general)

Elxan Həsənov () — Bakı Şəhər Baş Polis İdarəsinin sabiq rəis müavini, polis general-mayoru.

 Həyatı 
Həsənov Elxan İslam oğlu 1959-cu ildə Ermənistan SSR İrəvan şəhərində anadan olmuşdur. 

1980-ci ildə Azərbaycan Respublikası Dövlət Bədən Tərbiyəsi İnstitutunu, 1997-ci ildə isə DİN-in Polis Akademiyasını bitirmişdir.

1980–1982-ci illərdə SSRİ Silahlı Qüvvələrdə həqiqi hərbi xidmət keçmişdir. 

1986-cı ildə Azərbaycan SSR Daxili İşlər orqanlarında xidmətə başlamış və bu müddət ərzində müxtəlif məsul vəzifələrdə çalışmışdır. Sonralar o, Daxili İşlər Nazirliyi Baş Cinayət Axtarış İdarəsinin şöbə rəisi, Nərimanov Rayon Polis İdarəsinin rəisi vəzifələrində işləmişdir.

İctimai qaydanın qorunması, ictimai təhlükəsizliyin təmin edilməsi və xidməti vəzifəsinin yerinə yetirilməsində xidmətlərinə görə, Azərbaycan Respublikası Prezidentinin  30 iyun 2002-ci il tarixli 725 nömrəli Fərmanı "İgidliyə görə" medalı ilə, 29 iyun 2018-ci il tarixli 263 nğmrəli Sərəncamı ilə “Vətən uğrunda” medalı ilə təltif edilmiş, 

Azərbaycan Respublikası Prezidentinin 1 iyul 2009-cu il tarixli 363 nömrəli Sərəncamı ilə ona polis general-mayoru xüsusi rütbəsi verilmişdir.

Ailəlidir, iki övladı var.

 İstinadlar 

Kateqoriya:Azərbaycan polisləri
Kateqoriya:Bakı Şəhər Baş Polis İdarəsinin rəis müavinləri
Kateqoriya:Azərbaycan generalları
Kateqoriya:Azərbaycanlı generallar
Kateqoriya:1959-cu ildə doğulanlar
Kateqoriya:İrəvanda doğulanlar
Kateqoriya:Azərbaycan İdman Akademiyasının məzunları
Kateqoriya:Azərbaycan Respublikası Daxili İşlər Nazirliyi Polis Akademiyasının məzunları
Kateqoriya:Azərbaycan polis general-mayorları
Kateqoriya:"İgidliyə görə" medalı ilə təltif edilənlər
Kateqoriya:"Vətən uğrunda" medalı ilə təltif edilənlər
Kateqoriya:Əlifba sırasına görə vəzifəli şəxslər